
ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 176 (1) 

Καθορισμός του ανωτάτου ορίου του εφάπαξ βοηθήματος που χορηγεί¬ 
ται από το Ταμείο Επικουρικής Ασφάλισης Προσωπικού του Τα¬ 
μείου Νομικών στους ασφαλισμένους του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 45 του Ν. 1140/1981 
(ΦΕΚ 68/Α'/81). 

2. Τις διατάξεις του Π.Δ/τος 105/3.3.88 (ΦΕΚ 46/Α’/88). 

3. Τις διατάξεις των άρθρων 23 παρ. 1 στοιχ. στ', 24 παρ. 1 και 2 
στοιχ. γ\ 26 παρ. 1 και 27 παρ. 1 στοιχ. στ' του Ν. 1558/85 (ΦΕΚ 
137/Β'/87). 

4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 

Β’). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 35η/25.1.89 συνεδρίασή του της ΚΕ περιόδου. 

6. Τη γνώμη του Δ.Σ. του Ταμείου Επικουρικής Ασφάλισης Προσω¬ 
πικού του Ταμείου Νομικών που λήφθηκε κατά τις 336/7.12.88 και 
337/21.12.88 συνεδριάσεις του. 

7. Την 207/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 


Άρθρο 1. 

Το ανώτατο όριο του εφάπαξ βοηθήματος που καταβάλλεται από το 
Ταμείο Επικουρικής Ασφάλισης Προσωπικού του Ταμείου Νομικών 
στους ασφαλισμένους του δεν μπορεί να υπερβεί το ποσό του ενός εκα¬ 
τομμυρίου οκτακόσιων πενήντα χιλιάδων (1.850.000) δραχμών. 

Άρθρο 2 

Η ισχύς του διατάγματος αυτού αρχίζει έξι (6) μήνες πριν από την 
ημερομηνία δημοσίευσής του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 177 (2) 

Συμπλήρωση του Καταστατικού του Κλάδου Πρόσθετης 
Ασφάλισης Αγροτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 1745/1987 «σύσταση Κλάδου 
Πρόσθετης Ασφάλισης Αγροτών και άλλες διατάξεις» (ΦΕΚ 234/Α'/ 
1987). 

2. Τις διατάξεις των άρθρων 23 παρ. 1 στοιχ. στ', 24 παρ. 1-2 
στοιχ. γ’ 27 παρ. 1 στοιχ. δ' του Ν. 1558/85 «Κυβέρνηση και Κυβερ¬ 
νητικά όργανα» (ΦΕΚ 137). 

3. Την αριθ. 904/30.11.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 
88 ). 

4. Γνώμη του Διοικητικού Συμβουλίου του ΟΓΑ που διατυπώθηκε 
με την αριθ. 330/21.11.88 απόφασή του. 

5. Την αριθ. 81/1.2.89 γνωμοδότηση του Συμβουλίου της Επικρά¬ 
τειας μετά από πρόταση του Υφυπουργού Υγείας, Πρόνοιας και Κοινω¬ 
νικών Ασφαλίσεων, αποφασίζουμε: 

Άρθρο 1 

Εγκρίνεται το Β' μέρος του Καταστατικού του Κλάδου Πρόσθετης 
Ασφάλισης Αγροτών, με την προσθήκη των εξής διατάξεων στο Π.Δ. 
387/88 (ΦΕΚ 181/Α·): 














Μέρος Β’ 

Κανονισμός Συντάξεων 


Άρθρο 18 

Οι διατάξεις του ΓΙΑ 334/1988 «Προϋποθέσεις χορήγησης σύνταξης 
αναπηρίας σε ασφαλισμένους του ΟΓΑ» (ΦΕΚ 154) και της Ϊ.Α. 
Φ34α/935/1988 «Κανονισμός χορήγησης συντάξεων απο τον Οργα¬ 
νισμό Γεωργικών Ασφαλίσεων (ΦΕΚ 844), όπως ισχύουν κάθε φορά, 
εφαρμόζονται και στις περιπτώσεις χορήγησης προσθετής σύνταξης, 
σύμφωνα με τις διατάξεις του Ν. 1745/1987 «Σύσταση Κλαδου Προ¬ 
σθετής Ασφάλισης Αγροτών και άλλες διατάξεις» (ΦΕΚ 234) εχτος αν 
διαφορετικά ορίζεται στο διάταγμα αυτό. 

Άρθρο 19 

Δικαιολογητικά 

1. Για τη χορήγηση πρόσθετης σύνταξης από τον ΟΓΑ απαιτείται η 

υποβολή από τον ενδιαφερόμενο σχετικής αίτησης. 

Η αίτηση για την απονομή από τον ΟΓΑ της κύριας σύνταξης θεω¬ 
ρείται και ως αίτηση γιοι τη χορήγηση της πρόσθετης σύνταξης. 

2. Εκτός από την αίτηση, για την απονομή της πρόσθετης σύνταξης 
και την αναγνώριση του προβλεπόμενου χρόνου για τη θεμελιωση του 
δικαιώματος για πρόσθετη σύνταξη, πρέπει να υποβάλλονται και τα 
ασφαλιστικά βιβλιάρια, εφόσον έχουν χορηγηθεί. 

3. Τα δικαιολογητικά για την πρόσθετη σύνταξη υποβάλλονται με τα 
δικαιολογητικά, τα οποία απαιτούνται για την απονομή της κυρίας σύ¬ 
νταξης, που χορηγεί ο ΟΓΑ στους ασφαλισμένους του, η σε τέκνα, 
ασφαλισμένων ή συνταξιούχων. 

4. Εάν υποβάλλεται αίτηση για τη χορήγηση σύνταξης μόνο απο τον 
κλάδο πρόσθετης ασφάλισης, μαζί με τα δικαιολογητικά που αναφερο- 
νται στην παράγραφο 2, υποβάλλονται και όλα τα δικαιολόγησα που 
απαιτούνται κατά περίπτωση για τη χορήγηση της κυρίας σύνταξης του 
ΟΓΑ. 


Άρθρο 20 


Μεταβατικές διατάξεις 

1 Οι ασφαλισμένοι, οι οποίοι θα υποβάλλουν αίτηση για συνταξιοδό- 
τηση από τον ΟΓΑ από 1ης Ιανουάριου 1989 μέχρι 31 Δεκεμβρίου 
1992 θα πρέπει να δηλώσουν, αν επιθυμούν να λάβουν σύνταξη και απο 
τον Κλάδο της Πρόσθετης Ασφάλισης. 

Εάν επιθυμούν να συνταξιοδοτηθούν και από τον κλάδο της Πρόσθε¬ 
της Ασφάλισης οφείλουν να δηλώσουν τον τρόπο εξόφλησης της εισφο¬ 
ράς εξαγοράς του υπολοιπόμενου χρόνου μέχρι τη συμπλήρωσή του 
χρόνου ασφάλισης 5 ετών σύμφωνα με τις διατάξεις των άρθρων 4, 6 

και 8 του Ν. 1745/87. > . β 

Το ποσό της εισφοράς γιοι την εξαγορά καταβάλλεται είτε εφ επαξ, 
06 έκπτωση 10%, εφόσον καταβληθεί εντός τριών μηνών από της κοι¬ 
νοποιήσει* του σχετικού λογαριασμού, είτε με παρακράτηση του συνό¬ 
λου της πρόσθετης σύνταξης και μέχρις εξοφλήσει* του χρέους. 

2. Αρμόδιο όργανο για την αναγνώριση του χρόνου ασφάλισης, της 
προηγούμενης παραγράφου, είναι ο προϊστάμενος του κλάδου της προ¬ 
σθετής ασφάλισης της Διοίκησης του ΟΓΑ. 

Άρθρο 2 
Έναρξη ισχύος 

Η ισχύς του Προεδρικού Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΡιΙΖΟΓΙΑΝΙΜΗΣ 

Τροποποίηση ορισμένων διατάξεων, μεταγλώττιση και κωδικοποίηση 

σε ενιαίο κείμενο των διατάξεων του καταστατικού του Ταμείου 

Πρόνοιας Δικηγόρων Λειβαδιάς. 

Ο ΠΡΟΕΔΡΟΣ 

1ΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 1 του Α.Ν. 87/ 
1936 (ΦΕΚ 390/Α’). 

2. Τις διατάξεις της παρ. 1 του άρθρου 1 του Ν. 753/1948 (Α 
203). 

3. Τις διατάξεις του άρθρου 14 του Π.Δ/τος 105/3.3.88 (Α 46). 

4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (Α 8ί>Δ). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 22η/28.9.88 συνεδρίασή του της ΚΕ' περιόδου. 

6 Τη 890/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

Κυρώνεται η από 18.12.1987 απόφαση της Γενικής Συνέλευσης 
των μ!ελών του Δικηγορικού Συλλόγου Λειβαδιάς για την τροποποίηση 
ορισμένων διατάξεων, τη μεταγλώττιση και κωδικοποίηση σε ενιαίο 
κείμενο των διατάξεων του καταστατικού του Τασιού Προνοι^ Δικη- 
γ όρων Λειβαδιάς που κυρώθηκε με το Β.Δ. 5-11-1937 (Α 457), η 
οποία έχει ως εξής: 

«ΚΑΤΑΣΤΑΤΙΚΟ 

Ταμείου Προνοίας Δικηγόρων Λειβαδιάς 
ΚΕΦΑΛΑΙΟ Α' 

Ίδρυση - Σκοπός - Μέλη 
Άρθρο 1 

Σύμφωνα με τον Α.Ν. 87/1936 ιδρύεται στον Δικηγορικό Σύλλογο 
. Τμ.*·α «ία τ*\\ι ίΐτ/Λυωιίηι «ΤΑΜΕΙΟ ΠΡΟΝΟΙΑΣ ΔΙ- 


ώύιχφωνα με τον λ.π. ο< / ±“ΙΕΓ'Γ,γγ:~ Λ 
Λειβαδιάς Ειδικό Ταμείο με την επωνυμία «ΤΑΜΕΙΟ ΠΡΟΝΟΙΑΣ ΔΙ¬ 
ΚΗΓΟΡΩΝ ΛΕΙΒΑΔΙΑΣ» Νομικό Πρόσωπο Δημοσίου Δίκαιου 
(ΝΠΔΔ), με έδρα την Λειβαδιά. 

Άρθρο 2 

Σκοπός του Ταμείου είναι η προστασία του Δικηγόρου ως οργάνου 
της Δικαιοσύνης. 

1) Κατά τον χρόνο της άσκησης του λειτουργήματος του: α) Με την 
παροχή χρηματικού βοηθήματος κάθε εξαμηνία σε όλους τους δικηγό¬ 
ρους μέλη του Ταμείου, το οποίο θα διανέμεται εξίσου, β) Με την πα¬ 
ροχή χρηματικών βοηθημάτων στους δικηγόρους που έχουν αναγκη 
λόγω ασθένειας, ή άλλου προσωπικού ή οικογενειακουατυχηματ* 

ιδίως για περιπτώσεις που δεν καλύπτονται απο το ΤΥΔΕ, μετά απο 
απόφαση της Διοικούσας Επιτροπής του Ταμείου. Το ύψος του βοηθή¬ 
ματος θα ορίζεται κατά περίπτωση με απόφαση της Δ.Ε. Η απόφαση 
αυτή θα λαμβάνεται με γνώμονα την ανάγκη συναδέλφου και την εν γί- 
νει προσφορά του. 

2) Κατά τον χρόνο λήξης της άσκησης του λειτουργήματος: α) Με 
την παροχή εφάπαξ χρηματικού βοηθήματος σε ορισμένους συγγενείς 
του αποθανόντος δικηγόρου, β) Με την παροχή εφαπαξ χρηματικού 
βοηθήματος στους δικηγόρους που αποχωρούν απο το επάγγελμά 
λόγω αναπηρίας, γ) Με την παροχή εφάπαξ χρηματικού βοηθήματος 
στους δικηγόρους που αποχωρούν από το δικηγορικό επάγγελμά μετά 
από πολυετή άσκηση ή μετάθεση σε άλλο Πρωτοδικείο. 

Άρθρο 3 

Μέλη του Ταμείου είναι υποχρεωτικά όλοι οι νόμιμοι διορισμένοι ήδη 
δικηγόροι και εγγεγραμμένοι καθώς και εκείνοι που θα διορισθουν και 
θα εγγραφούν στο μητρώο του Δικηγορικού Σύλλογοί) Λειβαδιάς, δια¬ 
τηρούν στην περιφέρεια του Πρωτοδικείου Λειβαδιάς το δικηγορικό 
τους γραφείο, ασκούν πραγματικά την δικηγορία στην περιφέρεια αυτή 
και εκπληρώνουν τις παρακάτω διαγραφόμενες υποχρεώσεις. 

ΚΕΦΑΛΑΙΟ Β' 

Περιουσία του Ταμείου 
Τμήμα α' Πόροι 
Άρθρο 4 

Οι πόροι του Ταμείου είναι οι εξής: 

α) Δραχμές 10.000 για δικαίωμα εγγραφής κάθε πρωτοδιοριζόμε- 
νου Δικηγόρου στο Πρωτοδικείο Λειβαδιάς, που θα καταβάλλεται 
άτοκα σε δύο ίσες τριμηνιαίες δόσεις. 

β) Δραχμές 20.000 για δικαίωμα εγγραφής για κάθε προερχόμενο 
από μετάθεση ή επαναδιορισμό δικηγόρο, που θα καταβάλλεται ολό¬ 
κληρο με την εγγραφή του. Και στις δυο ανωτέρω περιπτώσεις, οι δικη¬ 
γόροι θα καταβάλουν επίσης και ποσόν ίσον προς το μέρος που αναλογεί 
σε έκαστο από τα μέχρι τότε μέλη του Ταμείου Προνοίας στο Αποθεμα- 
τικό Κεφάλαιο κατά τον χρόνο εγγραφής αυτού του δικηγόρου - μέλους 
στο μητρώο του Δ.Σ.Λ. καθοριζόμενο από την Διοικούσα Επιτροπή του 
Ταμείου και καταβάλλεται ολόκληρο άτοκα αμέσους με την εγγραφή 
του στο μητρώο ή έντοκα προς 3% σε έξι ίσες εξαμηνιαίες δόσεις, η κα¬ 
ταβολή της πρώτης των οποίων γίνεται αμέσως με την εγγραφή του. 

γ) Δραχμές 5.000 για το γάμο δικηγόρου μέλους του Ταμείου. Η ει¬ 
σφορά αυτή καταβάλλεται εντός τριμήνου από την τέλεση του γάμου του 
υπόχρεου μέλους. Η μη καταβολή έστω και μιας των παραπάνω εισφο¬ 
ρών στερεί στον δικηγόρο και τους συγγενείς του από τα βοηθήματα του 
άρθρου 2. 

δ) Δραχμές 2.000 για δικαίωμα εγγραφής κάθε ασκούμενου δικηγό¬ 
ρου που γράφεται για άσκηση στο Πρωτοδικείο Λειβαδιάς, το οποίο θα 
καταβάλλεται ολόκληρο με την εγγραφή του. 

ε) Το ποσό που προβλέπεται από τον Νόμο για δικαιώματα του Τα¬ 
μείου Προνοίας από την κατά Νόμο προείσπραξη της δικηγορικής αμοι¬ 
βής· 

στ) Από. τα πρόστιμα και έξοδα που επιβάλλονται στα μέλη κατά το 
παρόν και από άλλες πειθαρχικές παραβάσεις. 

ζ) Οι κληρονομιές, κληροδοτήματα και οι δωρεές και κάθε είδους οι¬ 
κονομικές επιδοτήσεις προς το Ταμείο. 

η) Οι τόκοι και τα λοιπά έσοδα της περιουσίας του Ταμείου, όπως και 
κάθε άλλο έσοδο που θα περιέρχεται νόμιμα στο Ταμείο. 

Άρθρο 5 

Πόροι του Ταμείου είναι επίσης και τα τέλη που καταβάλλονται σε 
όλες τις διαδικασίες, δικαστικές ή εξώδικες, που δεν βαρύνουν τους δια- 
δίκους, αλλά αποκλειστικά τον πληρεξούσιο δικηγόρο. 

Τα τέλη είναι τα εξής: 

α) Διοικητικές υποθέσεις 

1. Σε κάθε ένσταση, δήλωση, προσφυγή, αντίρρηση και οποιαδήποτε 
αίτηση σύμφωνα με τους διοικητικούς νόμους, προς οποιαδήποτε Δικα¬ 
στηριακή ή Διοικητική Αρχή, γενικά καθώς και στα Διοικητικά Πρωτο¬ 
δικεία Δικαστήρια, όπως και σε κάθε παράσταση σε αυτά καταβάλλεται 
ένσημο από τον Δικηγόρο δρχ. 250. 

2. Σε κάθε παράσταση στο Διοικητικό Πρωτοδικείο, Μονομελές ή 
Τριμελές, καταβάλλεται ένσημο δρχ. 250. 

3. Σε κάθε παράσταση του Τριμελούς Διοικητικού Πρωτοδικείου, δι- 
κάζοντος ως Εφετείου καταβάλλεται ένσημο δρχ. 500. 

4. Στην περίπτωση άσκησης ενδίκων μέσων κατά αποφάσεων Διοι¬ 
κητικών Δικαστηρίων καταβάλλεται ένσημο ίσης αξίας με το ένσημο 
που καταβάλλεται στο Δικαστήριο που απευθύνεται το ένδικο μέσο. 

β) Ποινικές Διαδικασίες 

1. Στο πρωτότυπο μήνυσης ή έγκλησης και κάθε άλλης αίτησης που 
απευθύνεται σε οποιαδήποτε ποινική αρχή και υπογράφεται από δικη¬ 
γόρο ένσημο δρχ. 100. 

Στο υπόμνημα οποιουδήποτε διαδίκου που υποβάλλεται στο στάδιο 
της προανάκρισης και σε κάθε παράσταση του κατηγορουμένου ενώπιον 
του αρμοδίου οργάνου που ενεργεί την προανάκριση καταβάλλεται έν¬ 
σημο δρχ. 100. 

2. Στο υπόμνημα οποιουδήποτε διαδίκου, που υποβάλλεται στο στά¬ 
διο της κύριας ανάκρισης και σε κάθε παράσταση για απολογία κατηγο¬ 
ρούμενου στον ανακριτή κύριας ανάκρισης, στο υπόμνημα που απευθύ¬ 
νεται στο Συμβούλιο Πλημμελειοδικών καταβάλλεται ένσημο δρχ. 
350. 

3. Σε κάθε παράσταση για την υπεράσπιση του κατηγορούμενου ή 
της πολιτικής αγωγής: 

α) Στο (ακροατήριο του Πταισματοδικείου καταβάλλεται ένσημο δρχ. 

100 . 


β) Στο Μονομελές Πλημελλειοδικείο καταβάλλεται ένσημο δρχ. 
350. 

γ) Στο Τριμελές Πλημμελειοδικείο καταβάλλεται ένσημο δρχ. 350, 

δ) Στο Κακουργιοδικείο καταβάλλεται ένσημο δρχ. 1.000. 

Το αυτό ένσημο καταβάλλεται σε κάθε παράσταση άσκησης ένδικων 
μέσων κατά των αποφάσεων των Δικαστηρίων αυτών. 

4. Σε κάθε επιταγή προς πληρωμή κάτω από αντίγραφο εξ απο γρά¬ 
ψου εκτελεστού οποιασδήποτε απόφασης ποινικού δικαστηρίου, που 
υπογράφεται από δικηγόρο, καταβάλλεται ένσημο δρχ. 100. 

γ) Διαδικασίες στο Ειρηνοδικείο 

1. Σε κάθε δικόγραφο αγωγής κύριας ή παρεμπίπτουσας, αίτησης 
ασφαλιστικών μέτρων, ανακοπής, ανακοίνωσης δίκης, παρέμβασης, 
αντιρρήσεων και γενικά σε κάθε δικόγραφο που απευθύνεται στο Ειρη¬ 
νοδικείο, εκτός των περιπτώσεων που μνημονεύονται ειδικά παρακάτω 
καταβάλλεται ένσημο δρχ. 100. 

2. Για παράσταση προς συζήτηση υπόθεσης στο Ειρηνοδικείο γενικά 
καταβάλλεται ένσημο δρχ. 100. 

3. Στο πρωτότυπο έφεσης κατά αποφάσεως Ειρηνοδικείου καταβάλ¬ 
λεται ένσημο δρχ. 250 και στην περίπτωση αναίρεσης κατά αποφάσεως 
Ειρηνοδικείου ένσημο δρχ. 500. 

4. Για παράσταση στη διεξαγωγή μαρτυρικών αποδείξεων καταβάλ¬ 
λεται ένσημο δρχ. 100. 

5. Σε κάθε επιταγή προς πληρωμή κάτω από το αντίγραφο εξ απο- 
γράφου εκτελεστού απόφασης Ειρηνοδικείου ένσημο δρχ. 100. 

δ) Διαδικασίες στο Πρωτοδικείο. 

1. Στο πρωτότυπο κάθε δικογράφου αγωγής, κύριας ή παρεμπίπτου¬ 
σας αίτησης, κλήσης, ανακοίνωσης, παρέμβασης, ανακοπής κάθε μορ¬ 
φής που απευθύνεται στο Μονομελές ή Πολυμελές Πρωτοδικείο, 
οποιασδήποτε διαδικασίας ή για κάθε παράσταση που γίνεται ενώπιον 
του Μονομελούς ή Πολυμελούς Πρωτοδικείου καταβάλλεται ένσημο 
δρχ. 200. 

2. Για παράσταση στη διεξαγωγή μαρτυρικών αποδείξεων καταβάλ¬ 
λεται ένσημο δρχ. 200. 

3. Σε κάθε κατατιθέμενο δικόγραφο έφεσης κατά αποφάσεως Πρω¬ 
τοδικείου καταβάλλεται ένσημο δραχ. 350 και σε δικόγραφο αναίρεσης 
ένσημο δρχ. 500. 

4. Σε κάθε επιταγή προς πληρωμή κάτω από το αντίγραφο εξ απο- 
γράφου εκτελεστού οποιασδήποτε απόφασης Πρωτοδικείου ή Εφετείου 
ή εκτελεστού συμβολαίου, καταβάλλεται ένσημο δρχ. 200. 

ε) Λοιπές περιπτώσεις 

1. Σε κάθε ένσταση, δήλωση, προσφυγή, αντίρρηση και οποιαδήποτε 
αίτηση σύμφωνα με τους διοικητικούς, τελωνειακούς νόμους, προς 
οποιαδήποτε Δημοτική ή Κοινοτική Αρχή, Διοικητική ή Κοινοτική Επι¬ 
τροπή ή Ασφαλιστικό Οργανισμό γενικά, σε κάθε παράσταση σε αυτά 
καταβάλλεται από τον Δικηγόρο ένσημο δρχ. 100. 

2. Σε περιλήψεις υποθηκών, προσημειώσεων, αγωγών, ή ανακοπών 
που εγγράφονται σε βιβλία διεκδικήσεως καταβάλλεται ένσημο δρχ. 
100 ή 200 αντίστοιχα σε Ειρηνοδικείο ή Πρωτοδικείο. 

3. Σε εξώδικες προσκλήσεις ή ειδοποιήσεις και διαμαρτυρίες ή κα¬ 
ταγγελίες που υπογράφονται από Δικηγόρο καταβάλλεται ένσημο δρχ. 
200 . 

4. Σε παραστάσεις Δικηγόρου ενώπιον Συμβολαιογράφου κατά την 
υπογραφή συμβολαίου καταβάλλεται ένσημο δρχ. 250. 

5. Σε κατασχετήριο στα χέρια τρίτου ένσημο δρχ. 200. 

6. Σε εταιρικό καταστατικό που κατατίθεται νομίμως επικολλάται 
για μεν τις προσωπικές εταιρίες ένσημο δρχ. 500, για δε τις λοιπές δρχ. 
1 . 000 . 

7. Σε κάθε παράσταση προς σύνταξη ενώπιον Συμβολαιογράφου 

αντιρρήσεων ή επαναντιρρήσεων ή ανακοπής κατά πίνακα κατάταξης 
ένσημο δρχ..200. ^ 

8. Στην περίληψη εγγραφής υποθήκης ή προσημείωσης που κατατί¬ 
θεται στον Υποθηκοφύλακα ένσημο δρχ. 100. 

9. Σε κάθε έγγραφη αυτοτελή γνωμοδότηση επί νομικών θεμάτων 
ένσημο δρχ. 200. 

Με τα τέλη αυτά ουδέποτε επιβαρύνονται οι διάδικοι ιδιώτες, αλλά 
αποκλειστικά και μόνο οι πληρεξούσιοι Δικηγόροι. 

Τμήμα Β' 

Είσπραξη Πόρων 

Άρθρο 6 

1. Η είσπραξη των εισφορών χαι τελών των άρθρων 4 χαι 5 γίνεται 
με τρόπο που κανονίζεται με κοινή απόφαση του Εποπτικού Συμβουλίου 
και της Διοικοΰσας Επιτροπής του Ταμείου, είτε με διπλότυπα είτε με 
επικόλληση ειδικού ενσήμου που διαγράφεται υποχρεωτικά μόλις επι- 
κολληθεί με την σφραγίδα της υπηρεσίας από τον πρόεδρο Δικαστηρίου, 
Δικαστή, Ειρηνοδίκη, υπάλληλο ή πληρεξούσιο που παραλαμβάνει ή εκ¬ 
δίδει το έγγραφο, με την πειθαρχική ποινή που ορίζεται από το Νόμο. 

2. Η διπλή χρήση ή παραποίηση του ενσήμου τιμωρείται σύμφωνα με 
τις σχετικές διατάξεις του Νόμου. 

3. Ο σχετικός έλεγχος γίνεται από κάθε προϊσταμένη αρχή και από 
όσους ενεργούν τις κατά το Νόμο επιθεωρήσεις δικαστικών και άλλων 
δημοσίων γραφείων, ακόμα και από τα μέλη του Ταμείου που έχουν 
εντολή γι’ αυτό από το Εποπτικό Συμβούλιο ή την Διοικούσα Επιτροπή, 
ενώ οι αρμόδιοι υπάλληλοι είναι υπόχρεοι να παρέχουν ανεμπόδιστα σε 
αυτούς κάθε στοιχείο χρήσιμο για τον έλεγχο αυτό. 

Άρθρο 7 

Η είσπραξη των πόρων του άρθρου 4 με στοιχεία α, β’, γ’, δ’ και στ' 
μπορεί να γίνει και με υποχρεωτική παρακράτηση κατά τη διανομή του 
βοηθήματος που αναφέρεται στο άρθρο 2 παρ. 1 εδαφ. α', όπως και με 
τις διατάξεις για την είσπραξη δημοσίων εσόδων. 

Άρθρο 8 

1. Η άρνηση προς πληρωμή των εισφορών και τελών που καθορίζο¬ 
νται στα άρθρα 4 και 5 συνεπάγεται την πειθαρχική τιμωρία του αρνού- 
μενου μέλους που ασκείται από το Πειθαρχικό Συμβούλιο του Δ.Σ.Λ. με 
επιβολή προστίμου 1.000-10.000 δρχ. για κάθε παράβαση υπέρ του 
Ταμείου, ανεξάρτητα από την υποχρέωση για πληρωμή του καθυστερη¬ 
μένου ποσού στο Ταμείο. 

2. Σε περίπτωση εμμονής στην άρνηση ή υποτροπής του τιμωρηθέ- 
ντος μπορεί η Διοικούσα Επιτροπή να αποφασίσει κατόπιν απολογίας 
την διαγραφή του από το Ταμείο και την απώλεια όλων των ωφελημά¬ 
των που παρέχονται από το Ταμείο. 

Κατά της απόφασης που διατάσσει την διαγραφή επιτρέπεται η 
άσκηση προσφυγής ενώπιον της Γενικής Συνελεύσεως μέσα σε ένα μήνα 
από την κοινοποίησή της στον διαγραφέντα. Μέχρι να εκδοθεί απόφαση 
αναστέλλεται η εκτέλεση της απόφασης για διαγραφή. Η προσφυγή επι¬ 
δίδεται στον πρόεδρο της Δ.Ε. του Ταμείου. 

3. Η διαγραφή κάποιου μέλους από το Ταμείο και η έκπτωση από τα 
ωφελήματά του δεν αποκλείει την εφαρμογή των διατάξεων για πειθαρ¬ 
χικές παραβάσεις του κώδικα περί Δικηγόρων εναντίον του, ούτε απαλ¬ 
λάσσει της πληρωμής των υποχρεώσεών του κατά τα άρθρα 4 και 5 του 
παρόντος, ούτε αίρει το αποιράδεκτο του σχετικού εγγράφου ή της παρά¬ 
στασής του. 

4. Δικηγόρος ο οποίος, είτε κατά την υπογραφή δικογράφου, είτε 
κατά την παράσταση αντικαθιστά τον εαυτό του με άλλο πρόσωπο μη 
Δικηγόρο σε όποιες περιπτώσεις επιτρέπεται τούτο από το Νόμο, υπό- 
κειται στις διατάξεις του παρόντος άρθρου. 

5. Η επανεγγραφή του διαγραφέντος μέλους επιτρέπεται με κοινή 
απόφαση της Διοικούσας Επιτροπής και του Εποπτικού Συμβουλίου με 
την άμεση καταβολή όλων των μέχρι της νέας εγγραφής καθυστερουμέ- 
νων εισφορών και τελών της διαφοράς για εξίσωση της μερίδας του επα- 
νεγραφομένου με τις μερίδες των άλλων μελών στο αποθεματιχό κεφά¬ 
λαιο και επιπλέον 15.000 δρχ. 

Τμήμα Γ’ 

Μετοχικό και Αποθεματιχό Κεφάλαιο 

Άρθρο 9 

Η περιουσία του Ταμείου από τους ανωτέρω πόρους διακρίνεται σε 
δύο: 

α) Μετοχικό Κεφάλαιο, που δημιουργείται από τα έσοδα του Ταμείου 
που καθορίζονται στο άρθρο 5, και 

β) Αποθεματιχό Κεφάλαιο, που δημιουργείται από τα έσοδα του Τα¬ 
μείου που καθορίζονται στα όιρθρα 4 και 8 παρ. 5 και από ποσοστό 15- 
65 τοις εκατό (15-65%) από τα έσοδα που καθορίζονται στο άρθρο 5. 


Άρθρο 10 

Το Μετοχικό Κεφάλαιο διατίθεται για την εξυπηρέτηση των σκοπών 
του άρθρου 2 παρ. 1 εδαφ. α' (παροχή χρηματικού βοηθήματος κάθε 
εξαμηνία στους Δικηγόρους μέλη του Ταμείου) μετά την μεταφορά στο 
Αποθεματιχό Κεφάλαιο του ποσοστού που καθορίζεται στο άρθρο 9 παρ. 
β' του άρθρου 2 παρ. 1 εδ. β' (χρηματικό βοήθημα) ως επίσης και για 
καταβολή του επί πλέον ποσού της μερίδας του εξερχομένου δικηγόρου 
σύμφωνα με το άρθρο 19 παρ. 1 εδ. α' του παρόντος, καθώς και ποσο¬ 
στό 10-20 τοις εκατό για αντιμετώπιση των δαπανών του Ταμείου. 

Τα ποσοστά αυτά καθορίζονται κατά εξαμηνία με κοινή απόφαση της 
Διοικούσας Επιτροπής και του Εποπτικού Συμβουλίου μέσα στο πρώτο 
δεκαήμερο του Ιανουάριου και του Ιουλίου κάθε έτους στα έσοδα της 
προηγούμενης από τους μήνες αυτούς εξαμηνίας, ενώ το υπόλοιπο θα 
διανέμεται εξίσου μεταξύ όλων των δικηγόρων μελών του Ταμείου. 

Το προς διανομή ποσόν κατόπιν αποφάσεως της Γενικής Συνελεύ¬ 
σεως μπορεί να μεταφέρεται στο Αποθεματιχό Κεφάλαιο προς ενίσχυση 
των μερίδων. 

Άρθρο 11 

Το Αποθεματιχό Κεφάλαιο διατίθεται: 

1. Για την πληρωμή των εξόδων διαχείρισης και των εν γένει δαπα¬ 
νών του Ταμείου, οι οποίες δεν μπορεί να υπερβαίνουν τα 20 τοις εκατό 
(20%) των ετησίων ακαθαρίστων εσόδων του Αποθεματικού Κεφα¬ 
λαίου. 

2. Για την εξυπηρέτηση των σκοπών που περιγράφονται στο άρθρο 2 
παρ. 2 εδαφ. α', β', γ', όπως και για κάθε άλλο σκοπό που περιγράφεται 
στο παρόν καταστατικό, εκτός από τον σκοπό του άρθρου 2 παρ. 1 ώαφ. 
α' για τον οποίο αποκλείεται οπωσδήποτε η διάθεσή του. 

ΚΕΦΑΑΑΙΟΝ Γ 

Διαχείριση Ταμείου - Προϋπολογισμός - Απολογισμός 

Άρθρο 12 

1. Η διαχείριση της περιουσίας του Ταμείου ανήκει στη Διοικούσα 
Επιτροπή και ασκείται σύμφωνα με τις διατάξεις του παρόντος. 

2. Το οικονομικό έτος της διαχείρισης του Ταμείου αρχίζει την 1η Ια¬ 
νουάριου και λήγει την 31η Δεκεμβρίου κάθε έτους. 

Άρθρο 13 

1. Η Διοικούσα Επιτροπή του Ταμείου καταρτίζει το σχέδιο του ετή¬ 
σιου προϋπολογισμού των εσόδων και εξόδων του Ταμείου και τον υπο¬ 
βάλει με αιτιολογία για κάθε κονδύλιο στη Γ ενική Συνέλευση για συζή¬ 
τηση και απόφαση μέσα στον μήνα Δεκέμβριο του προηγουμένου του 
έτους, τον οποίο αφορά. 

2. Στον προϋπολογισμό αναγράφονται όλα τα τακτικά και έκτακτα 
έσοδα, όπως και όλες οι τακτικές και έκτακτες δαπάνες. 

3. Οι εν γένει δαπάνες διοίκησης και διαχείρισης του Ταμείου δεν 
μπορεί να υπερβαίνουν στο σύνολο ετησίως το 20% των ακαθαρίστων 
εσόδων του Αποθεματικού Κεφαλαίου. Υπέρβαση του ποσού αυτού επι¬ 
τρέπεται μόνο ύστερα από ειδική απόφαση της Γενικής Συνέλευσης. 

4. Ο Πρόεδρος της Διοικούσας Επιτροπής, με την συνυπογραφή και 
του Γενικού Γραμματέα, εκδίδει τα εντάλματα πληρωμής των εξόδων 
διαχείρισης και εν γένει δαπανών του Ταμείου μέσα στα όρια των πι¬ 
στώσεων που έχουν εγκριθεί με τον προϋπολογισμό. 

Άρθρο 14 

Εντός του Ιανουάριου κάθε έτους η Διοικούσα Επιτροπή του Ταμείου 
καταρτίζει τον απολογισμό των εσόδων και εξόδων του Ταμείου κατά το 
προηγούμενο έτος και διαβιβάζει για έλεγχο στο Εποπτικό Συμβούλιο 
και μαζί με την σχετική έκθεση αυτού, τον υποβάλλει στη Γενική Συνέ¬ 
λευση για έγκριση. 

Άρθρο 15 

Και στις δύο περιπτώσεις των προηγουμένων άρθρων ο προϋπολογι¬ 
σμός ή ο απολογισμός εκτυπώνονται ή δακτυλογραφούνται και διανέμο¬ 
νται αντίτυπά τους σε όλα τα μέλη του Ταμείου τρεις τουλάχιστον ημέ¬ 
ρες πριν την Γενική Συνέλευση. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1137 


ΚΕΦΑΛΑΙΟ Δ' 

Μέτοχοι - Δικαιούχοι - Βοηθήματα. 

’Αρθρο 16 

Πρόσωπα που δικαιούνται να λαμβάνουν τα βοηθήματα που ορίζο¬ 
νται με το παρόν χαταστατικό είναι: 

1. Οι μέτοχοι, δηλαδή τα μέλη του Ταμείου που καθορίζονται στο άρ¬ 
θρο 3 του παρόντος. 

2. Οι δικαιούχοι, δηλαδή σύζυγος και τέκνα του μετόχου, γονείς 
τους, ανήλικοι αδελφοί, άγαμες αδελφές και άποροι χαι ανίκανοι για 
κάθε εργασία ενήλικοι αδελφοί. 

Άρθρο 17 

Οι μέτοχοι μετέχουν χαι δικαιούνται όλων των βοηθημάτων και πα·. 
ροχών που καθορίζονται με το παρόν, ενώ οι δικαιούχοι δικαιούνται 
μόνο των ταχτικών εφάπαξ βοηθημάτων που ρητά καθορίζονται με το 
παρόν Καταστατικό, αλλά ουδέποτε αυτών που καθορίζονται στο άρθρο 
10 του παρόντος. 

Άρθρο 18 

Το ποσό του τακτικού βοηθήματος σύμφωνα με το άρθρο 2 παρ. 1 
εδάφ. α’ αποτελείται από το μέρος του μετοχικού κεφαλαίου (μέρισμα) 
που αναλογεί στον κάθε Μέτοχο, το οποίο καθορίζεται και διανέμεται 
κατά εξαμηνιαία, σύμφωνα με το άρθρο 10 του παρόντος. 

Άρθρο 19 

1. Το ποσόν του εφάπαξ βοηθήματος καθορίζεται: 

α. Για όσους αποχωρούν από την άσκηση του δικηγορικού επαγγέλ¬ 
ματος, λόγω αναπηρίας, ή παραίτησης μετά από τριαντάχρονη δικηγο¬ 
ρική υπηρεσία, ίσο προς την μετοχή την οποία έχει ο Μέτοχος στο Απο- 
θεματικό Κεφάλαιο κατά το χρόνο της αποχώρησης ή της παραίτησης 
αυξανόμενη κατά ποσοστό ενός τρίτου (1/3) του ποσού αυτού, που θα 
προέρχεται από το Μετοχικό Κεφάλαιο, και πάντως όχι λιγότερο συνο¬ 
λικά από 400.000 δρχ. 

β. Για όσους αποχωρούν από την άσκηση του δικηγορικού επαγγέλ¬ 
ματος για οποιονδήποτε λόγο εκτός της αναπηρίας ή της παραίτησης, 
πριν τη συμπλήρωση τριαντάχρονης δικηγορικής υπηρεσίας ή για όσους 
μετατίθενται από το Πρωτοδικείο Λειβαδιάς σε άλλο Πρωτοδικείο Λει¬ 
βαδιάς σε άλλο Πρωτοδικείο, ίσο προς την μετοχή του την οποία έχει 
στο Αποθεματικό Κεφάλαιο κατά το χρόνο της αποχώρησης ή παραίτη¬ 
σης ή μετάθεσης μειούμενου κατά το ένα τρίτο (1/3) του ποσού αυτού, 
το οποίο θα προσαυξάνει το Αποθεματικό Κεφάλαιο. 

2. Μέτοχος του Ταμείου, ο οποίος αποχώρησε από αυτό για κά¬ 
ποιους από τους λόγους της προηγουμένης παραγράφου, για να επανέλ- 
θει και να καταστεί εκ νέου μέτοχος Οφείλει α) να επιστρέφει στο Ταμείο 
όσα έλαβε από αυτόν σαν βοήθημα έντοκα από την λήψη μέχρι την από¬ 
δοση και β) να καταβάλει την διαφορά της αύξησης που επήλθε στην με¬ 
τοχή. Τα ποσά αυτά μπορεί με απόφαση της Διοικούσας Επιτροπής να 
πληρωθούν σε έξη το πολύ ίσες εξαμηνιαίες δόσεις έντοκα ενώ πριν την 
αποπληρωμή τους δεν δικαιούται σε καμμία απολύτους απόληψη από το 
Ταμείο, από το οποίο παρακρατείται σε εξόφληση με συμψηφισμό και το 
κατά το άρθρο 17 μέρισμα. 

3. Μέτοχος, ο οποίος απομακρύνθηκε από την περιφέρεια του Τα¬ 
μείου και διέκοψε τις εργασίες τους πέρα από δύο μήνες χωρίς άδεια της 
Διοικούσας Επιτροπής, η οποία μπορεί να χορηγήσει τέτοια άδεια μόνο 
σε εξαιρετική περίπτωση, στερείται του δικαιώματος λήψεως του τακτι¬ 
κού επιδόματος, που αναφέρεται στα άρθρα 2 παρ. 1 εδάφ. α'.και 17, 
ενώ η μερίδα τους εισάγεται στο Αποθεματικό Κεφάλαιο του Ταμείου. 
Επιπλέον υποχρεώνεται να καταβάλει υπέρ του Αποθεματικού Κεφα¬ 
λαίου ποσό, το οποίο κανονίζεται κατά μήνα απουσίας από την Διοι¬ 
κούσα Επιτροπή ανάλογα προς τα έσοδα που πραγματοποιήθηκαν κατά 
την απουσία του υπέρ του Αποθεματικού Κεφαλαίου. 

Άρθρο 20 

1. Το ποσόν του εφάπαξ βοηθήματος του άρθρου 2 παρ. 2 εδάφ. α' το 
οποίο περιέρχεται στους δικαιούχους συγγενείς του μετόχου κατά το άρ¬ 
θρο 16 εδ. 2, καθορίζεται ίσο προς εκείνο, το οποίο θα ελάμβανε σύμ¬ 
φωνα με το άρθρο 19 παρ. 1 ο μέτοχος και κατανέμεται εξίσου μεταξύ 
αυτών, εφόσον είναι περισσότεροι από ένας. 

2. Όταν ο μέτοχος δεν καταλείπει συγγενείς από τους αναφερομέ- 
νους στο άρθρο 16 εδάφ. 2, το εφάπαξ βοήθημα που θα ελάμβανε, πα¬ 
ραμένει υποχρεωτικά υπέρ του Αποθεματικού Κεφαλαίου του Ταμείου. 


Άρθρο 21 

1. Το κατά το άρθρο 2 παρ. 1 εδαφ. β' βοήθημα χορηγείται μετά από 
απόφαση της Διοικούσας Επιτροπής στους Δικηγόρους που έχουν ανά¬ 
γκη λόγω ασθένειας, ή άλλου προσωπικού ή οικογενειακού ατυχήματος 
ιδίως για περιπτώσεις που δεν καλύπτονται από το ΤΤΔΕ και το ύψος 
του θα ορίζεται κατά περίπτωση με απόφαση της Δ.Ε., η οποία θα λαμ- 
βάνεται με γνώμονα την ανάγκη του συναδέλφου και την εν γένει προ¬ 
σφορά του. 

2. Το άθροισμα όλων των ανωτέρω βοηθημάτων που χορηγούνται 
στα μέλη του Ταμείου δεν μπορεί να υπερβαίνει τα δέκα εκατοστά του 
Αποθεματικού Κεφαλαίου που υφίσταται κατά την χορήγηση. 

Άρθρο 22 

Όλα τα βοηθήματα των άρθρων 17-20 του παρόντος μπορεί να κα¬ 
ταβληθούν στους Μετόχους ή τους δικαιούχους σε δόσεις μέσα σε ένα 
έτος κατά την κρίση της Διοικούσας Επιτροπής του Ταμείου. 

ΚΕΦΑΛΑΙΟ Ε' 

Διοίκηση του Ταμείου 

Άρθρο 25 

1. Το Ταμείο διοικείται από τη Διοικούσα Επιτροπή, η οποία αποτε- 
λείται από πέντε μέλη του Ταμείου που εκλέγονται από την Γενική Συ¬ 
νέλευση, τα οποία εκλέγουν μεταξύ τους τον Πρόεδρο, τον Γενικό Γραμ- 
ματέα και τον Ταμία με μυστική ψηφοφορία για καθένα από αυτούς. 

2. Η θητεία των μελών της Διοικούσας Επιτροπής είναι τριετής και 
αρχίζει από 1η Ιανουάριου. 

3. Εκλέξιμοι είναι δικηγόροι που συμπλήρωσαν δικηγορική υπηρεσία 
τριών τουλάχιστον ετών. Η εκλογή τους ενεργείται μέσα στο μήνα Δε¬ 
κέμβριο της λήγουσας θητείας. 

Άρθρο 24 

1. Το Ταμείο εκπροσωπείται ενώπιον των Αρχών, Δικαστηρίων και 
στις εξώδικες σχέσεις του από τον Πρόεδρο της Διοικούσας Επιτροπής. 

2. Τα έγγραφα που εκδίδονται από το Ταμείο υπογράφονται από τον 
Πρόεδρο και τον Γενικό Γραμματέα. 

3. Όταν κωλύεται ο Πρόεδρος, τον αναπληρώνει το αρχαιότερο κατά 
δικηγορική υπηρεσία κατά σειρά μέλος της επιτροπής και αν κωλύεται 
και αυτό, το επόμενο, ενώ τον Γ ενικό γραμματέα αναπληρώνει το νεώ- 
τερο κατά σειρά μέλος της και αυτό σε όμοια περίπτωση ο μετά από αυ¬ 
τόν νεώτερος σύμβουλος. 

Άρθρο 25 

1. Η Διοικούσα Επιτροπή έχει την εν γένει διοίκηση και διαχείριση 
του Ταμείου σύμφωνα με τις διατάξειςτου παρόντος καταστατικού και 
φροντίζει για την κανονική είσπραξη των πόρων του, την επωφελή τοπο¬ 
θέτηση των κεφαλαίων τούτων και τη σύνταξη προϋπολογισμού και 
απολογισμού του Ταμείου. 

2. Απαγορεύεται η διάθεση των κεφαλαίων του Ταμείου σε χρηματι¬ 
κές και γενικά κερδοσκοπικές επιχειρήσεις. Προκειμένου για απόκτηση 
ακινήτου απαιτείται απόφαση της Γενικής Συνέλευσης. 

Η διαδικασία επιλογής και αγοράς ακινήτων διενεργείται σύμφωνα 
με τις διατάξεις του Π.Δ/τος 715/79 και δεν επιτρέπεται σε καμιά πε¬ 
ρίπτωση η υπογραφή του Συμβολαίου της αγοραπωλησίας πριν από την 
παροχή της έγγραφης έγκρισης του Υπουργού Υγείας, Πρόνοιας και 
Κοινωνικών Ασφαλίσεων. 

3. Τα μέλη της Διοικούσας Επιτροπής είναι προσωπικώς υπεύθυνα 
αλληλεγγύως και σε ολόκληρο το καθένα για κάθε ζημία, την οποία θα 
υφίσταται το Ταμείο από υπαιτιότητά τους, και απαλλάσσονται κάθε ευ¬ 
θύνης μετά την παρέλευση ενός έτους από τη λήξη της θητείας τους. 

Άρθρο 26 

1. Η Διοικούσα Επιτροπή συνέρχεται σε τακτική συνεδρίαση μία 
φορά τουλάχιστο κατά μήνα. Η ημέρα της συνεδρίασης καθορίζεται από 
τον Πρόεδρο και τα μέλη καλούνται σε αυτές με έγγραφες προσκλήσεις 
που αναγράφουν τα θέματα της συζήτησης. Μπορεί όμως να συνέλθει 
και έκτακτα με πρόσκληση του Προέδρου ή με έγγραφη αίτηση δύο του¬ 
λάχιστον μελών της ή του Εποπτικού Συμβουλίου ή πέντε τουλάχιστον 
από τα μέλη του Ταμείου, οπότε ο Πρόεδρος οφείλει να καλέσει την Επι¬ 
τροπή μέσα σε τρεις (3) ημέρες από την υποβολή της αίτησης, στην 
οποία αναφέρεται ο σκοπός της σύγκλησης. 

2. Η Διοικούσα Επιτροπή ευρίσκεται σε απαρτία με την παρουσία 

τεσσάρων τουλάχιστον μελών της. Οι αποφάσεις λαμβάνονται με την 
ψήφο τριών τουλάχιστον μελών της και μέσα σε τρεις ημέρες από την 
έκδοσή τους δημοσιεύονται με τοιχοκόλληση στο γραφείο του Δικηγορι¬ 
κού Συλλόγου και συντάσσεται για αυτό αποδεικτικό και υποβάλλονται 
στο Εποπτικό Συμβούλιο, το οποίο εντός πέντε ημερών από τη λήψη τις 
εγκρίνει, τις τροποποιεί ή τις ακυρώνει. Εάν το Εποπτικό Συμβούλιο δεν 
αποφανθεί μέσα σε αυτή την προθεσμία, οι αποφάσεις καθίστανται εκτε¬ 
λεστές. 

Κατά των αποφάσεων της Διοικούσας Επιτροπής και των τροποποι- 
ητικών ή ακυρωτικών αποφάσεων του Εποπτικού Συμβουλίου επιτρέ¬ 
πεται προσφυγή, η οποία ασκείται μέσα σε επτά (7) ημέρες από τη λήξη 
των ανωτέρω προθεσμιών από κάθε μέλος ενώπιον της Γενικής Συνέ¬ 
λευσης του Ταμείου, η οποία συγκαλείται για το λόγο αυτό, μέσα σε δε¬ 
καπέντε (15) η|ΐέρες από τον Πρόεδρο του Ταμείου. 

3. Οι αποφάσεις της Διοικούσας Επιτροπής χαταχωρούνται σε σχε¬ 
τικό βιβλίο και υπογράφονται από όλα τα μέλη της που έλαβαν μέρος 
στη συνεδρίαση. 

4. Η Διοικούσα Επιτροπή εντός μηνός από της ισχύος του παρόντος 
συντάσσει τον κανονισμό της εσωτερικής υπηρεσίας του Ταμείου. 

Άρθρο 27 

1. Ο Ταμίας ενεργεί τις εισπράξεις των εσόδων του Ταμείου με δι¬ 
πλότυπες αποδείξεις και τις πληρωμές με εντάλματα που έχουν υπο¬ 
γραφεί από τον Πρόεδρο και τον Γενικό Γραμματέα, στα οποία επισυνά¬ 
πτονται η απόφαση της Διοικούσας Επιτροπής, στην οποία στηρίζεται 
τούτο και όλα τοι συναφή δικαιολογητικά. 

2. Επίσης από το ένσημο που φυλάσσεται από ολόκληρη την Διοι¬ 
κούσα Επιτροπή διαχειρίζεται το μέρος που παραδίδεται προς αυτόν 
σύμφωνα με τις εκάστοτε ανάγκες για διάθεση. 

3. Η είσπραξη των εσόδων του Ταμείου μπορεί μετά από απόφαση 
της Διοικούσας Επιτροπής να ενεργείται και από τα πρόσωπα που είναι 
εντεταλμένα από τον Δικηγορικό Σύλλογο Λειβαδιάς για την είσπραξη 
των πόρων του. Ταμία, βοηθό και εισπράκτορα. 

4. Ο Ταμίας δεν μπορεί να κρατεί στα χέρια του από τα χρήματα που 
εισπράττει πλέον των 20.000 δραχμών και υποχρεώνεται να καταθέσει 
κάθε ποσό που τις; υπερβαίνει σε αναγωρισμένη Τράπεζα ή στο Ταχυ¬ 
δρομικό Ταμιευτήριο, που ορίζεται από την Διοικούσα Επιτροπή. Κάθε 
ανάληψη χρημάτων γίνετριι από τον ταμία με απόφαση της Διοικούσας 
Επιτροπής. 

5. Όταν κωλύεται ο Ταμίας, τον αναπληρώνει το μέλος της Διοικού- 
σας Επιτροπής που αυτός υποδεικνύει πλην του Προέδρου. 

Άρθρο 28 

1. Από την Διοικούσα Επιτροπή προσλαμβάνεται το προσωπικό που 
απαιτείται για την τήρηση των βιβλίων στη εν γένει διεξαγωγή των ερ¬ 
γασιών του Ταμείου, όπως ένας διευθυντής, ο οποίος είναι συνυπεύθυ- 
νος και συνυπόλογος με τα μέλη της Διοικούσας Επιτροπής, διευθύνει 
τις εν γένει εργασίες του Ταμείου και εποπτεύει τους λοιπούς υπαλλή¬ 
λους (εφόσον κριθεί αναγκαία η πρόσληψή του). 

3. Οι θέσεις, ο μισθός και τα προσόντα των υπαλλήλων καθορίζονται 
με απόφαση της Διοικούσας Επιτροπής και εγκρίνονται από την Γενική 
Συνέλευση κατά την ψήφιση του Προϋπολογισμού. 

ΚΕΦΑΛΑΙΟ ΣΤ 
Εποπτικό Συμβούλιο 

Άρθρο 29 

1. Όργανο εποπτείας και ελέγχου του Ταμείου ορίζεται το Εποπτικό 
Συμβούλιο, το οποίο είναι το κάθε φορά εκλεγμένο Διοικητικό Συμβού¬ 
λιο του Δικηγορικού Συμβουλίου του Δικηγορικού Συλλόγου Λειβαδιάς. 

Το Εποπτικό Συμβούλιο εποπτεύει και ελέγχει, εάν οι πράξεις της 
Διοικούσας Επιτροπής, στις οποίες δεν συμπράττει με κοινές αποφάσεις 
με αυτήν, είναι σύμφωνες προς τις κοινές αποφάσεις ή της Γ ενικής Συνέ¬ 
λευσης. 

Δικαιούται οποτεδήποτε να εξετάζει και να ελέγχει τα έγγραφα και 
βιβλία του Ταμείου και κάνει κάθε υπόδειξη προς την Διοικούσα Επι¬ 
τροπή, την οποία μπορεί να συγκαλεί γι’ αυτό με τον Πρόεδρό του. Επί¬ 
σης μπορεί να συγκαλεί και την Γενική Συνέλευση αν καταστεί ανάγκη. 
Γενικά δικαιούται να λαμβάνει κάθε μέτρο το οποίο κρίνει αναγκαίο για 
την πληρέστερη περιφρούρηση των συμφερόντων του Ταμείου κα οφείλει 
επίσης να ελέγχει το ετήσιο απολογισμό του Ταμείου υποβάλλοντας 
σχετική έκθεση στη Γενική Συνέλευσή. 


2. Το Εποπτικό Συμβούλιο ευρίσκεται σε απαρτία με την παρουσία 
τεσσάρων τουλάχιστον μελών του, οι αποφάσεις του λαμβάνονται με την 
ψήφο τριών τουλάχιστον από αυτά, καταχωρούνται σε σχετικό βιβλίο 
πρακτικών και υπογράφονται από τα μέλη που έλαβαν μέρος στη συνε¬ 
δρίαση. 

3. Οι κοινές συνεδριάσεις του Εποπτικού Συμβουλίου με την Διοι¬ 
κούσα Επιτροπή για τις περιπτώσεις που καθορίζονται με το παρόν γί¬ 
νονται με αίτηση της Διοικούσας Επιτροπής ή αυτεπάγγελτα με έγγρα¬ 
φες προσκλήσεις του Προέδρου του Εποπτικού Συμβουλίου που αναγρά¬ 
φουν τα θέματα για συζήτηση και την ημέρα της συνεδρίασης. 

Η απαρτία συνίσταται στην παρουσία τεσσάρων τουλάχιστον μελών 
της Δ.Ε. και τεσσάρων επίσης τουλάχιστον μελών του Ε.Σ. ενώ οι λοι¬ 
πές αποφάσεις λαμβάνονται, όταν δεν ορίζεται στο παρόν διαφορετικά, 
με την πλειοψηφία των παρόντων και σε ισοψηφία κατισχύει η ψήφος 
του προέδρου του Εποπτικού Συμβουλίου. 

Κατά των αποφάσεων αυτών, οι οποίες δημοσιεύονται εντός τριών 
ημερών από την έκδοσή τους στο γραφείο του Δικηγορικού Συλλόγου 
Λειβαδιάς, επιτρέπεται προσφυγή που ασκείται μέσα σε προθεσμία επτά 
(7) ημερών από τη λήξη της τριήμερης προθεσμίας από κάθε μέλος 
ενώπιον της Γ ενικής Συνέλευσης του Ταμείου που συγκαλείται για το 
λόγο αυτό εντός δεκαπέντε (15) ημερών από τον πρόεδρο του Ταμείου. 

Άρθρο 30 

Η υπηρεσία των μελών της Διοικούσας Επιτροπής του Ταμείου και 
του Εποπτικού Συμβουλίου παρέχεται δωρεάν. 

ΚΕΦΑΛΑΙΟ Ζ’ 

Γενική Συνέλευση 

Άρθρο 31 

Κυρίαρχο όργανο του Ταμείου είναι η Γενική Συνέλευση, η οποία 
αποτελείται από όλα τα μέλη του και συνέρχεται σε ταχτικές συνεδριά¬ 
σεις κατά τις περιπτώσεις που ορίζονται στο παρόν καταστατικό και σε 
έκτακτες συνεδριάσεις, όταν το κρίνει αναγκαίο η Διοικούσα Επιτροπή ή 
το Εποπτικό Συμβούλιο ή με έγγραφη αίτηση του ενός τρίτου των με¬ 
λών του Ταμείου που απευθύνεται προς την Διοικούσα Επιτροπή, η 
οποία είναι υποχρεωμένη να συγκαλέσει τη Συνέλευση εντός έξι (6) ημε¬ 
ρών απο την υποβολή της αίτησης στην οποία αναφέρεται ο σκοπός της 
σύγκλησης. 

Άρθρο 32 

1. Η Γ ενική Συνέλευση συγκαλείται από τον Πρόεδρο της Διοικούσας 
Επιτροπής με προσωπικές προσκλήσεις προς τα μέλη του Ταμείου όπου 
θα πρέπει να έχουν υπογραφεί από αυτόν και να έχουν αναγραφεί τα θέ¬ 
ματα της αυζητήσεως. 

Οι προσκλήσεις κοινοποιούνται δύο τουλάχιστον ημέρες πριν από την 
σύγκληση της Συνέλευσης. 

2. Η Γενική Συνέλευση ευρίσκεται σε απαρτία, εάν παρίστανται τα 
μισά τουλάχιστον από τα εγγεγραμμένα μέλη του Ταμείου στο μητρώο 
είτε προσωπικά, είτε με άλλο μέλος και βάσει κατατιθεμένου πληρεξου¬ 
σίου εγγράφου και βεβαιώνεται με κατάλογο που υπογράφεται από τα 
προσερχόμενα' μέλη. 

3. Αφού βεβαιωθεί η απαρτία, η Συνέλευση εξακολουθεί να θεωρείται 
ότι ευρίσκεται σε απαρτία σε όλη την διάρκεια των συζητήσεων. 

Ένσταση απαρτίας μπορεί να υποβληθεί από τρία τουλάχιστον μέλη, 
μόνο όταν πρόκειται να ληφθεί απόφαση. 

4. Αν ματαιωθεί η συνεδρίαση για έλλειψη απαρτίας, η Γενική Συνέ¬ 
λευση καλείται και πάλι σε συνεδρίαση που πρέπει να γίνει εντός οκτώ 
ημερών, οπότε λογίζεται σε απαρτία, εάν παρίσταται το ένα τρίτο του 
όλου αριθμού των μελών του Ταμείου. 

5. Κατά τα λοιπά για την διεξαγωγή των συνεδριάσεων και τη λήψη 
των αποφάσεων εφαρμόζονται οι διατάξεις των άρθρων 207 επ. του 
Κώδικος περί Δικηγόρων. 

Άρθρο 33 

1. Στις Γενικές Συνελεύσεις για εκλογή Διοικούσας Επιτροπής πρέ¬ 
πει να μετέχουν τα δύο τρίτα τουλάχιστον των μελών του Ταμείου. Δι¬ 
καίωμα ψήφου έχουν όλοι οι δικηγόροι που έχουν εγγραφεί στο Ταμείο 
κατά την ημέρα της εκλογής και έχουν εκπληρώσει τις υποχρεώσεις 
τους προς αυτό. Για την εκλογή κάποιου σαν μέλους της Διοικούσας 
Επιτροπής, απαιτείται υποψηφιότητά του, η οποία υποβάλλεται εγγρά- 
φως από τρία μέλη του Ταμείου στον Πρόεδρο του Δικηγορικού Συλλό¬ 
γου Λειβαδιάς μέχρι την προηγούμενη της ημέρας που έχει προσδιορι- 
σθεί για εκλογή. 

2. Σε κάθε Γενική Συνέλευση για εκλογή μετά την βεβαίωση της 
απαρτίας κατά το άρθρο 32 παρ. 2 ο Πρόεδρος διορίζει σαν ψηφολέκτες 
τρία μέλη από τα έχοντα δικαίωμα ψήφου, τα οποία πρέπει να παρίατα- 
ται σε όλη τη διάρκεια της συνεδρίασης, η οποία εξακολουθεί να ευρί- 
σκεται σε απαρτία μέχρι το τέλος της διαλογής, έστω και αν δεν παρί- 

ταται ο αναγκαίος για απαρτία αριθμός των μελών ενώ τα ζητήματα 
που τυχόν δημιουργούνται λύνονται κατά πλειοψηφία από τον Πρόεδρο 
τον Γενικό Γραμματέα και τους τρεις ψηφολέκτες. 

3. Κάθε μέλος που έχει δικαίωμα ψήφου εγκλείει στον φακέλλο το 
ψηφοδέλτιό του, στο οποίο αναγράφει τα ονόματα πέντε το πολύ από 
τους υποψηφίους, ενώ τα τυχόν επιπλέον ονόματα δεν λαμβάνονται 
υπόψη. 

4. Εκλεγέντες θεωρούνται οι πέντε πρώτοι κατά σειρά πλειοψηφίσα- 
ντες. Σε ισοψηφία, ενεργείται κλήρωση αμέσως. 


Άρθρο 34 

1. Εάν η Γενική Συνέλευση για εκλογή των μελών του Ταμείου μα¬ 
ταιωθεί ελλείψει απαρτίας, συνέρχεται την αντίστοιχη ημέρα και ώρα 
της επόμενης εβδομάδας, κατά την οποία θεωρείται επαρκής η απαρτία 
του άρθρου 32 παρ. 2 εάν και κατά την δεύτερη συνεδρίαση διαπιστωθεί 
έλλειψη απαρτίας, αναβάλλεται για την αντίστοιχη ημέρα και ώρα της 
επόμενης εβδομάδας. Σε καθεμιά των περιπτώσεων αυτών τα μέλη κα¬ 
λούνται σύμφωνα με το άρθρο 32 παρ. 1 του παρόντος. 

. 2 · Εάν δίν επιτευχθεί και κατά την τρίτη συνεδρίαση της Γενικής Συ¬ 
νέλευσης απαρτία, διορίζει τα μέλη της Διοικούσας Επιτροπής το Διοι¬ 
κητικό Συμβούλιο του Δικηγορικού Συλλόγου Λειβαδιάς. 

3. Η υπηρεσία της υφισταμένης Διοικούσας Επιτροπής εξακολουθεί 
και παρατείνεται η θητεία της μέχρι την ανάληψη των καθηκόντων από 
την νέα Επιτροπή. 

4. Σε περίπτωση κατά την οποία κενωθεί θέση μέλους της Διοικού- 
σας Επιτροπής ενεργείται αμέσως νέα εκλογή κατά, τις διατάξεις των 
άρθρων 31, 32 και 33 του παρόντος. 

Άρθρο 35 

Η ισχύς του παρόντος διατάγματος, αρχίζει ένα (1) μήνα μετά από 
την ημερομηνία δημοσίευσής του στην Εφημερίδα της Κυβερνή- 
σεως.» 1 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. - 

Αθήνα, 28 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


συντασσονται και κατά ειδικότητες. Στις επετηρίδες εντάσσονται με τη 
σειρά που ορίζονται στο άρθρο 15 του Ν. 1566/1985 όλοι οι υποψήφιοι 
που υπέβαλαν αίτηση για διορισμό από 1 Ιανουάριου μέχρι 31 Δεκεμ¬ 
βρίου του προηγουμένου της σύνταξης των επετηρίδων έτους. 

2. Οι επετηρίδες της προηγούμενης παραγράφου επικυρώνονται από 
τον Υπουργό Εθνικής Παιδείας και θρησκευμάτων μέσα σε δέκα (10) 
μέρες από την ημερομηνία σύνταξής τους και ισχύουν μέχρι να διορι- 
αθυύν όσοι είναι γραμμένοι σ’ αυτές. 

' 3. Με απόφαση του Υπουργού Εθνικής Παιδείας και θρησκευμάτων 
που εκδίδεται μέχρι 15 Ιουλίου κάθε έτους ύστερα από σύμφωνη γνώμη 
του κεντρικού υπηρεσιακού συμβουλίου δευτεροβάθμιας εκπαίδευσης, 
διορίζονται κάθε φορά εκπαιδευτικοί ισάριθμοι προς τις ανάγκες των 
σχολείων και με τη σειρά εγγραφής τους στις επετηρίδες διοριστέων, με 
την επιφύλαξη των διατάξεων του επόμενου άρθρου. 

4. Κατα τους διορισμούς παραλείπονται μόνοι όσοι δεν έχουν υποβά¬ 
λει πιστοποιητικό εκπλήρωσης των στρατιωτικών τους υποχρεώσεων ή 
νόμιμης απαλλαγής τους από αυτές. 

Άρθρο 2 
Διορισμοί 

1. Η αρμόδια υπηρεσία του υπουργείου Εθνικής Παιδείας και θρη¬ 
σκευμάτων μέχρι 15 Μαΐου κάθε έτους γνωστοποιεί με τον ημερήσιο 
τύπο και τα λοιπά μέσα μαζικής ενημέρωσης τους νόμους και τις περιο¬ 
χές των νομών της χώρου;, στους οποίους θα γίνουν διορισμοί εκπαιδευ¬ 
τικών κατά κλάδους και ειδικότητες και κοιλεί τους υποψηφίους να υπο¬ 
βάλουν μέχρι το τέλος του Μαΐου σχετική δήλωση, στην οποία μπορούν 
να δηλώσουν ότι επιθυμούν διορισμό σε μια ή περισσότερες περιοχές των 
νομών κατά σειρά προτίμησης. Η δήλωση αυτή δεν μπορεί να ανακλη- 
θεί ή να τροποποιηθεί. 

2. Με βάση τις δηλώσεις της προηγούμενης παραγράφου και τη 
σειρά εγγραφής των υποψηφίων στις επετηρίδες διοριστέων, γίνονται οι 
διορισμοί κατά νομούς και για σχολεία συγκεκριμένης περιοχής του νο¬ 
μού με απόφαση του Υπουργού Εθνικής Παιδείας και θρησκευμάτων 
και ανακοινώνονται στον ημερήσιο τύπο. Με την ίδια ανακοίνωση, κα¬ 
λούνται οι διοριζόμενοι να προσέλθουν, εντός της νόμιμης προθεσμίας, 
στις διευθύνσεις δευτεροβάθμιας εκπαίδευσης των νομών, στους 
οποίουν διορίστηκαν, για ορκωμοσία και ανάληψη υπηρεσίας. 

3. Οσοι παραλείπονται από τους διορισμούς αυτούς είτε διότι δεν 
υπέβαλαν δήλωση προτίμησης, είτε διότι στους νομούς και στις περιο¬ 
χές που δήλωσαν ότι επιθυμούν να διοριστούν, διορίστηκαν άλλοι υπο¬ 
ψήφιοι, που προηγούνται στις επετηρίδες διοριστέων, δεν διαγράφονται 
από τις επετηρίδες αυτές και διατηρούν τη σειρά τους για επόμενους διο¬ 
ρισμούς. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 

Διορισμός και τοποθέτηση εκπαιδευτικού προσωπικού της δευτεροβάθ¬ 
μιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15, κεφάλαιο β’ παρ. 10 και Κεφάλαιο 
Δ παρ. 5 του Ν. 1566/1985 «δομή και λειτουργία της Πρωτοβάθμιας 
και δευτεροβάθμιας εκπαίδευσης και άλλες διατάξεις» (ΦΕΚ 167). 

2. Τις διατάξεις του άρθρου 5 παρ. 8 του Ν. 1824/1988 «ρύθμιση 
θεμάτων εκπαιδευτικών και άλλες διατάξεις» (ΦΕΚ 296). 

3. Την αριθ. 159/1989 γνωμοδότηση τού Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρησκευμάτων, 
αποφασίζουμε: 

Άρθρο 1 

Επετηρίδες διοριστέων 

1. Μέχρι της 20 Φεβρουάριου κάθε έτους η αρμόδια υπηρεσία του 
Υπουργείου Εθνικής Παιδείας και θρησκευμάτων συντάσσει επετηρίδες 
διοριστέων εκπαιδευτικών στη δευτεροβάθμια εκπαίδευση κατά κλά¬ 
δους. Για τους κλάδους ΠΕ4, ΠΕ12, ΠΕ13, ΠΕ14, ΠΕ17, ΠΕ18, 
ΤΕ1 και ΔΕΙ του άρθρου 14 του Ν. 1566/85 οι επετηρίδες διοριστέων 


Η δυνατότητα παράλειψης" του υποψηφίου ισχύει για διορισμούς 
τριών συνολικά ημερολογιακών ετών. Μετά τη συμπλήρωση των τριών 
ετών, εφόσον έχουν διορισθεί οι προηγούμενοι τους στην επετηρίδα, διο¬ 
ρίζονται υποχρεωτικά με βάση τη σειρά της επετηρίδας και σε περιοχές 
που δεν περιλαμβάνονται στη δήλωση προτίμησης. Η παράλειψη υπο¬ 
βολής δήλωσης προτίμησης στον τέταρτο χρόνο θεωρείται ως δήλωση 
μη αποδοχής διορισμού και συνεπάγεται διαγραφή από την επετηρίδα, 
εφόσον περιλαμβάνονται στον αριθμό διοριστέων. 

4. Όσοι διορίζονται και δεν αναλαμβάνουν υπηρεσία, καθώς επίσης 
όσοι αναλαμβάνουν υπηρεσία αλλά παραιτούνται μέσα σ’ ένα χρόνο από 
τη δημοσίευση του διορισμού τους, διαγράφοντια από τις επετηρίδες και 
δεν έχουν δικαίωμα υποβολής νέας αίτησης για εγγραφή στις επετηρί¬ 
δες, αν δεν παρέλθει διετία από τη δημοσίευση του διορισμού ή τής πα¬ 
ραίτησής τους αντίστοιχα. ' 

Άρθρο 3 
Τοποθέτηση 

1. Οι διοριζόμενοι τοποθετούνται οριστικά σε κενές θέσεις σχολείων 
της περιοχής του νομού, με απόφαση του προϊσταμένου της διεύθυνσης 
δευτεροβάθμιας εκπαίδευσης του νομού που εκδίδεται ύστερα από πρό¬ 
ταση του οικείου περιφερειακού υπηρεσιακού συμβουλίου. 

2. Οι κενές θέσεις των.σχολείων της περιοχής του νομού, ανακοινώ¬ 
νονται στους υποψηφίους για τοποθέτηση από τη διεύθυνση δευτεροβάθ¬ 
μιας εκπαίδευσης και καλούνται αυτοί να υποβάλουν δήλωση προτίμη¬ 
σης για την τοποθέτησή τους σε ένα ή περισσότερα σχολεία. 

_ περίπτωση που οι ίδιες θέσεις ζητούνται από περισσότερους υπο¬ 
ψήφιους προτιμώνονται κατά σειρά όσοι έχουν τις περισσότερες μονάδες 
τοποθέτησης από οικογενειακούς λόγους, αυνυπηρέτηση και εντόπιό- 

τητα, όπως αυτές καθορίζονται από τις διατάξεις που ισχύουν για τις 
μεταθέσεις και τοποθετήσεις των εκπαιδευτικών της δευτεροβάθμιας 
εκπαίδευσης. 


Άρθρο 4 

Μεταβατικές και καταργητικές διατάξεις 

1. Όσοι έχουν υποβάλει αίτηση για διορισμό μέχρι την έναρξη ισχύος 
του διατάγματος τούτου και δεν έχουν υποβάλει το πιστοποιητικό στρα¬ 
τολογίας ότι έχουν εκπληρώσει τις στρατιωτικές υποχρεώσεις τους ή 
έχουν νόμιμα απαλλαγεί από αυτές, είτε υπέβαλαν αυτό μετά τη λήξη 
της προθεσμίας του άρθρου 2 και 5 του Π.Δ. 158/84, μπορούν να υπο¬ 
βάλουν το πιστοποιητικό αυτό το αργότερο μέχρι το τέλος Μαΐου 1989, 
οπότε ανακτούν τη σειρά διορισμού τους που είχαν στις επετηρίδες διορι- 
στέων. 

2. Από τη δημοσίευση αυτού του Προεδρικού Διατάγματος καταργεί- 
ται το Π.Δ. 158/1984 (ΦΕΚ 532). 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση αυτού του Προεδρικού Διατάγματος. 


Αθήνα, 28 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 


(5) 


Στο Π.Δ. 66/30.1.1989, σχετικά με την «αντικατάσταση των δια¬ 
τάξεων του Β.Δ. 838/24.10.1966 «περί καθορισμού του ύψους και 
του τρόπου εισπράξεως των κατ’ άρθρον 37 παρ. 2 του Ν. 4507/1966 
(ΦΕΚ 71/Α'/1966) εισφορών των ασφαλισμένων του Ταμείου Υγείας 
Δικηγόρων Επαρχιών (ΦΕΚ 219/Α'/1966)», γίνεται η πιο κάτω διόρ¬ 
θωση σφάλματος: 

Στον τέταρτο στίχο της παραγράφου 4 του άρθρου μόνου, αντί του 
λανθασμένου «... του Διοικητικού του ΤΥΔΕ ...»τίθεται το ορθό «... του 
Διοικητικού Συμβουλίου του Τ.Υ.Δ.Ε. ...». 

(Από τη Γενική Γραμματεία Κοινωνικών Ασφαλίσεων 
του Υπ. Υγείας Πρόνοιας και Κοιν. Ασφαλίσεων) 

. -♦- 


( 6 ) 

Στο Π.Δ. 146/1989 «Οργανισμός του Ταμείου Αρωγής Προσωπι¬ 
κού ΟΤΕ» που δημοσιεύθηκε στο ΦΕΚ 70/Α'/7.3.89, γίνονται οι πα¬ 
ρακάτω διορθώσεις σφαλμάτων: 

α) Στην 11η σειρά του άρθρου 3 αντί του λανθασμένου «ΤΕ Διοικητι¬ 
κός - Οικονομικός», τίθεται το σωστό «ΤΕ Διοικητικός - Λογιστικός». 

β) Στη 13η σειρά του άρθρου 3, αντί του λανθασμένου «ΔΕ Διοικητι¬ 
κός - Οικονομικός», τίθεται το σωστό «ΔΕ Διοικητικός - Λογιστικός». 

γ) Στη 15η σειρά του άρθρου 3, αντί του λανθασμένου «θέσεις», τίθε¬ 
ται το σωστό «θέση». 

δ) Στην πρώτη σειρά της πρώτης στήλης της σελ. 1012, αντί του 
λανθασμένου «θέσεις», τίθεται το σωστό «θέση». 

(Από το Υπ. Υγείας Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




